29. ΑΠΟΦΑΣΙΣ ΥΠΟΥΡΓΟΥ ΚΟΙΝ. ΥΠΗΡΕΣΙΩΝ  Αριθ. Φ.Ε1γ/οικ./20349  της 10 Απρ. / 9 Μαΐου 1970 (ΦΕΚ Β΄  320) Περί καταλήψεως θέσεων εσωτερικών βοηθών υπό ιατρών εκ Κύπρου. Έχοντες υπ’ όψιν: α.Τον Α.Ν. 1565/39. β.Το Ν.Δ. 3366/55. γ.Το Ν.Δ. 67/68. δ.Το Β.Δ. από 8-9.5.58. ε.Το Β.Δ. 644/65 και 896/65 ς.Τας ανάγκας των νοσηλευτικών Ιδρυμάτων της χώρας εις βοηθούς ιατρούς, αποφασίζομεν: 1.Επιτρέπομεν εις τους εκ Κύπρου καταγομένους ιατρούς να καταλαμβάνουν θέσεις εσωτερικών βοηθών επί θητεία προς απόκτησιν τίτλου ειδικότητος άνευ προσκομίσεως αδείας ασκήσεως επαγγέλματος, υπό την προϋπόθεσιν ότι η άσκησις του ιατρικού επαγγέλματος τούτων, θα περιορίζεται εις την παροχήν ιατρικών υπηρεσιών, αποκλειστικώς και μόνον εις τους ασθενείς των νοσηλευτικών ιδρυμάτων της Κλινικής εις ην θα τοποθετούνται απαγορευομένης δηλονότι της καθ’ οιονδήποτε έτερον τρόπον ασκήσεως του επαγγέλματός των. 2.Η παρούσα δημοσιευθήτω δια της Εφημερίδος της Κυβερνήσεως. 